Leonardo da Vinci

Leonardo da Vinci (Leonardo di ser Piero da Vinci) (Vinci, le 15 de april 1452 – Castello di Clos-Lucé, le 2 de maio 1519) esseva un artista e scientista italian. Ille, homine ingeniose e talento universal del Renascentia italian, esseva pictor, sculptor, architecto, ingeniero, mathematico, anatomista, musico e inventor, e ille es considerate un del plus grande genios del humanitate. Ille esseva le filio illegitime del notario Piero da Vinci e Caterina di Meo Lippi (c. 1434–1494), un juvene sclava originari del Caucaso,Carlo Vecce, "Il sorriso di Caterina - La madre di Leonardo de Carlo Vecce" (ed. Giunti, 2023). ma ille esseva educate in le studio del renominate pictor de Florentia, Verrocchio. Su obras le plus cognoscite como pictor es Le Portrait del artista de Leonardo, “Mona Lisa” e “Le Ultime Souper” (vide in basso). In un alte etate ille anque scribeva un serie de breve fabulas, del quales alcunos ha essite traducite in interlingua.

Leonardo da Vinci moriva accompaniate de su fidel Francesco Melzi, qui hereditava su projectos, designos e picturas. Post passar su infantia in su citate ab nascentia, Leonardo da Vinci studiava con le famose pictor florentin Andrea de Verrocchio. Su prime obra de importantia esseva create in Milano al servicio del duce Ludovico Sforza. Postea, ille laborava in Roma, Bologna e Venetia, e passava le ultime annos de su vita in Francia, per invitation del rege Francisco I.

Sovente descripte como un archetypo e symbolo del homine del Renascentia, homine universal, etiam de philosopho humanitari cuje curiositate infinite solmente pote esser comparate a su capabilitate inventive,Helen Gardner, Art through the Ages, Harcourt, Brace and World, 1970. Leonardo da Vinci es considerate como un del plus grande pictores de omne le tempores e, probabilemente, es le persona con le major numero de talentos in multiple disciplinas que jammais ha existite. Secundo Vasari, Boltraffio, Castiglione, Gaddiano, Berensen, Taine, Fuseli, Rio, Bortolon, etc. Vider le citation specific in le parte «Le legenda de Leonardo». Como ingeniero e inventor, Leonardo da Vinci disveloppava ideas multo avantiate pro su tempore, tales como le helicoptero, le carro de combatto, le submarino e le automobile. Multo poc de su projectos deveniva realisate (inter illos le machina pro mesurar le limite elastic de un cablo),Alicun del inventiones plus practic de Leonardo da Vinci on expone in stato de functionamento in le museos. a causa que le majoritate non esseva agibile durante ille epocha.Le vision scientific moderne del metallurgia e del ingenieria se trovava in stato incipiente in le epocha del Renascentia. Como scientista, Leonardo da Vinci faceva progressar multo le cognoscentia in le areas del anatomia, le ingenieria civil, le optica e le hydrodynamica.

Su association historic le plus famose es le pictura, essente duo de su obras le plus celebre, La Gioconda e Le Ultime Souper, copiate e parodiate in plure occasiones, assi como su designo del Homine de Vitruvio, que esseva reprendite in numerose travalios derivate. Solmente se cognosce circa 20 obras sue, primarimente a causa de su constante (e a vices disastrose) experimentos con nove technicas e su inconstantia chronic.Dece-cinque es le cifra acceptate per le majoritate del historicos del arte. Le attribution de altere obras a Leonardo da Vinci ancora es subjecte a debatto. Iste reducite numero de creationes, apud le quadernos que contine designos, diagrammas scientific e reflexiones super le natura del pictura, constitue un legato pro le successive generation de artistas.

 Referentias 

Categoria:Gente de Toscana
Categoria:Botanistas
Categoria:Inventores
Categoria:Mathematicos
Categoria:Musicos
Categoria:Artistas
Categoria:Scientistas
Categoria:Pictores
Categoria:Sculptores
Categoria:Architectos
Categoria:Ingenieros
Categoria:Anatomistas